Document ID: /roh_data/filtered/fineweb-2-filterrobots_roh.jsonl.gz/59993

La retschertga da la fundaziun dal Forum mundial d'economia WEF, a la quala passa 20'000 persunas da 27 pajais èn sa participadas online, mussa ch'ina maioritad relativa da 48 % è da l'opiniun che interpresas che sviluppeschan u fan diever da sistems d’intelligenza artifiziala stuessan vegnir controlladas e reguladas pli strict che oz. 19 % vulan perfin scumandar tut il diever da l’intelligenza artifiziala.
Mo pitschnas differenzas
Tenor la fundaziun dal WEF mussan il studi plinavant in resultat remartgabel: Numnadamain ch'i dettia, auter che quai ch'ins avess spetgà, mo pitschnas differenzas da las opiniuns sch'ins differenziescha tenor vegliadetgna, schlattaina, gudogn u era livel d'educaziun. La repartiziun dal dumber da persunas scepticas saja dapertut pli u main tuttina.
RR novitads 17:00